Sundays Mouth Guesthouse | LekkeSlaap
Sundays River Mouth Guesthouse is aan die oewer van die Sondagsriviermonding in die slaperige vakansiedorpie, Colchester, naby die Addo Olifantpark geleë.
Die woonstel bestaan uit 2 interverbonde kamers wat na 'n oopplan-sitkamer en -kombuis lei. Die hoofslaapkamer het 'n dubbelbed en 'n enkelbed en die tweede kamer het 2 enkelbeddens. Daar is 'n ten volle toegeruste kombuis en kuierarea met 'n braai. Daar is ook 'n enkelbed in die sitarea.
Daar is 'n braai-area, 'n swembad en veilige onderdakparkeerplek op die perseel. Sou jy net wil oorslaap, of meer tyd wil spandeer om die Sonskynkus te verken, sal Sundays Mouth Guesthouse in jou spesifieke behoeftes voorsien.
Dit is perfek vir toeriste wat die Addo Olifantpark wil besoek aangesien die suidelike hek net 4 km weg is. Gaste kan verskeie watersportsoorte beoefen, visvang, perdry, met die vierwielmotorfiets ry, staptogte langs die 38 km lange strand geniet en in een van Suid-Afrika se grootste getyriviere swem.